Algimantas Dačiulis

Algimantas Dačiulis (g. 1936 m. kovo 1 d. Virbališkiuose) – Lietuvos ir Anykščių rajono politinis bei visuomenės veikėjas.

 Biografija 

1952 m. baigė Virbališkių septynmetę mokyklą, 1956 m. – Kupiškio Vlado Rekašiaus vidurinę mokyklą, 1961 m. – Lietuvos veterinarijos akademiją.

1961–1962 m. Elmininkų bandymų stoties atraminio-parodomojo ūkio vyresnysis zootechnikas. 1962–1966 m. Anykščių rajono Teritorinės gamybinės kolūkių ir tarybinių ūkių valdybos vyriausiasis zootechnikas. 1966–1975 m. Anykščių rajono Žemės ūkio gamybinės valdybos vyriausiasis zootechnikas.

1975–1985 m. Anykščių rajono Liaudies deputatų tarybos Vykdomojo komiteto pirmininko pirmasis pavaduotojas – Žemės ūkio valdybos viršininkas, 1986–1988 m. – Anykščių rajono agropramoninio susivienijimo pirmininkas. 1988–1990 m. Anykščių rajono Liaudies deputatų tarybos Vykdomojo komiteto pirmininkas.

1990–1995 m. Anykščių rajono valdytojas.Algimantas Dačiulis: „Iki pandemijos gyvenome rojuje“, ankysta.lt. Nuoroda tikrinta 2021-03-22. 1995–1998 m. Lietuvos žemės ūkio banko Anykščių skyriaus valdytojo pavaduotojas. 2000–2004 m. Lietuvos Respublikos Seimo nario Antano Bauros padėjėjas – sekretorius.

2003 m. Anykščių rajono savivaldybės tarybos narysAlgimantas DAČIULIS. Anykštėnų biografijų žinynas. Nuoroda tikrinta 2021-03-22..

2000–2010 m. Lietuvos valstiečių liaudininkų sąjungos narys.

2018 m. paskelbtas vienu iš „Šimtmečio anykštėnų“.Savivaldos dieną minint bus apdovanojami trys „Šimtmečio anykštėnai“ anyksciai.lt 2018-10-09

2021 m. išleista A. Dačiulio minčių ir prisiminimų knyga „Skalsios duonos linkėdamas“.Išleista Algimanto Dačiulio minčių ir prisiminimų knyga, nyksciai.lt. Nuoroda tikrinta 2021-03-22.

Sutuoktinė Alma, vaikai Rasa, Kristina.

 Šaltiniai 

Kategorija:Anykščių merai
Kategorija:Lietuvos zootechnikai